Marmorvähk

Marmorvähk (Procambarus virginalis) on vähiliik, mille omapära seisneb selles, et selle algne päritolu ja populatsiooni suurus pole teada. Marmorvähk on mageveevähkide seas eriline selle poolest, et see liik paljuneb ainult partenogeneetiliselt. Partenogenees on kaasa aidanud liigi stabiilsete populatsioonide tekkimisele. Esimesed teated marmorvähi kohta pärinevad Saksamaa lemmikloomakaubandusest 1990. aastatel, sealt on tulnud ka tema saksapärane nimi „Marmorkrebs“. Marmorvähk on olnud üks populaarsemaid lemmikloomana peetavaid vähiliike, kuna ta on marmorja mustri poolest väga dekoratiivne. Marmorvähk on tõenäoliselt liigi Procambarus fallax partenogeneetiline vorm. Praegu käsitletakse marmorvähki iseseisva liigina. Värvuselt võivad olla marmorvähid pruunid, rohelised, sinised. Liigi iseloomulikuks tunnuseks on marmorjas muster, mis on hästi näha pearindmiku külgedel. Kest on sile, kuid esinevad mõned ogad. Sõrad on väga väikesed ja teralise pinnaga. Looduses tumedal põhjal elavatel isenditel ei pruugi põgusa pealevaatamisega muster olla hästi märgatav ning seetõttu liik ära tuntav. Marmorvähk on loodusse sattunud ebaseaduslike asustamiste tulemusel. Loodusest leiti marmorvähki esimest korda Edela-Saksamaal 2003. aastal, hiljem aga veel mitmest Saksamaa piirkonnast. Seni on marmorvähki leitud järgmistest riikidest: Horvaatia, Tšehhi, Eesti, Saksamaa, Ungari, Itaalia, Jaapan, Madagaskar, Holland, Slovakkia, Rootsi, Ukraina, Rumeenia ja Prantsusmaa. Marmorvähi esmaleid Eestis pärineb 2017. aastast Balti SEJ väljavoolukanalist. 2018. ja 2019. aastal Eesti Maaülikooli tehtud uuringud näitasid, et võõrliik on levinud kogu nimetatud kanali ulatuses. Lisaks leidus marmorvähki ka Narva veehoidlas Balti SEJ väljavoolukanali suudme lähistel ja ka Eesti SEJ väljavoolukanalis. Uuringute katsepüükidega saadi 2018. aastal 104 ja 2019. aastal 253 marmorvähki. Tegemist on invasiivse võõrliigiga. Marmorvähi (isegi ühe isendi) pääsemine loodusse, võib välja tõrjuda sealse kohaliku vähi. Ameerika päritolu liigile kohaselt kannab ta vähikatku, mis on surmav põlistele Euroopa vähiliikidele, sh jõevähile. 1. jaanuarist 2015 kehtib Euroopa Liidus määrus 1143/2014 „Looduslikku tasakaalu ohustavate võõrliikide sissetoomise ja levimise ennetamise ja ohjamise kohta“. Määrusega alusel koostatud nimekirja, kuhu kuulub ka marmorvähk, kuuluvate liikide elusaid isendeid ei tohi: a) importida Euroopa Liitu ega siit transiidina läbi vedada; b) pidada, sealhulgas suletud tingimustes; c) aretada, sealhulgas suletud tingimustes; d) vedada, välja arvatud vedu nende hävitamiseks ette nähtud kohta; e) turustada; f) kasutada või vahetada; g) lubada paljuneda, pidada või kasvatada, sealhulgas suletud tingimustes; h) keskkonda viia ehk lahti lasta. Erandina on võimalik anda luba nende liikide teadusotstarbel pidamiseks. Eestis on Keskkonnaamet vastava loa andnud Eesti Maaülikoolile, kes uurib laboris marmorvähki, et ohjata tema levikut ja kaitsta jõevähki. Frank L (2017). "The marbled crayfish (Decapoda: Cambaridae) represents an independent new species" [1] Faulkes Z (2015). "The global trade in crayfish as pets"[2] Martin P, Shen H, Füllner G & Scholtz G (2010). "The first record of the parthenogenetic Marmorkrebs (Decapoda, Astacida, Cambaridae) in the wild in Saxony (Germany) raises the question of its actual threat to European freshwater ecosystems"[3] Kozák P., Ďuriš Z., Petrusek A., Buřič M., Horká I., Kouba A., Kozubíková-Balzarová E., Policar T. (2015) Crayfish Biology and Culture. Faculty of Fisheries and Protection of Waters University of South Bohemia, 456 pp. Hurt M comments (02.04.2020) Cvitanić M (2017) Reproduktivni ciklus invazivnog mramornog raka Procambarus fallax (Hagen, 1870) f. virginalis u jezeru Šoderica. University of Zagreb. Faculty of Science. Department of Biology Patoka J, Buřič M, Kolář V, Bláha M, Petrtýl M, Franta P, Tropek R, Kalous L, Petrusek A, Kouba A (2016) Predictions of marbled crayfish establishment in conurbations fulfilled: evidences from the Czech Republic. Biologia 71:1380–1385.[4] Fabio Ercoli, Katrin Kaldre, Tiit Paaver and Riho Gross. "First record of an established marbled crayfish Procambarus virginalis (Lyko, 2017) population in Estonia" (2019) Marten M, Werth C, Marten D (2004) Der Marmorkrebs (Cambaridae, Decapoda) in Deutschland–ein weiteres Neozoon im Einzugsgebiet des Rheins. Lauterbornia 50:17–23 Weiperth A, Csányi B, Gál B, György ÁI, Szalóky Z, Szekeres J, Tóth B, Puky M (2015) Egzotikus rák-, hal-és kétéltűfajok a Budapest környéki víztestekben [exotic crayfish, fish and amphibian species in various water bodies in the region of Budapest]. Pisces Hungarici 9:65–70 Nonnis-Marzano F, Scalici M, Chiesa S, Gherardi F, Piccinini A, Gibertini G (2009) The first record of the marbled crayfish adds further threats to fresh waters in Italy. Aquat Invasions 4:401–404. Kawai T, Takahata M (eds) (2010) Biology of crayfish. Hokkaido University Press, Sapporo Jones JP, Rasamy JR, Harvey A, Toon A, Oidtmann B, Randrianarison MH, Raminosoa N, Ravoahangimalala OR (2009) The perfect invader: a parthenogenic crayfish poses a new threat to Madagascar’s freshwater biodiversity. Biol Invasions 11:1475–1482.[5] Soes M, Koese B (2010) Invasive freshwater crayfish in the Netherlands: a preliminary risk analysis. Stichting Eis-Nederland, Leiden & Bureau Waardenburg, Culemborg Janský V, Mutkovič A (2010) Rak Procambarus sp. (Crustacea: Decapoda: Cambaridae)–prvý nález na Slovensku. Zbornik Slovenského Národneho Múzea (Acta Rerum Naturalium Musei Nationalis Slovaci Bratislava) 56:64–67 Bohman P, Edsman L,Martin P, Scholtz G (2013) The first Marmorkrebs (Decapoda: Astacida: Cambaridae) in Scandinavia. BioInvasions Rec 2:227–232. [6] Novitsky RA, Son MO (2016) The first records of Marmorkrebs [Procambarus fallax (Hagen, 1870) f. virginalis] (Crustacea, Decapoda, Cambaridae) in Ukraine. Ecologica Montenegrina 5: 44–46 Pârvulescu L, Togor A, Lele S-F, Scheu S, Șinca D, Panteleit J (2017) First established population of marbled crayfish Procambarus fallax (Hagen, 1870) f. virginalis (Decapoda,Cambaridae) in Romania. BioInvasions Rec 6:357–362. [7] Collas, Marc (2019). "The marbled crayfish (Procambarus virginalis) has just been discovered in France on the basin of the river Moselle. This is the first observation of this species in France" vaadatud 30.03.2020 Hurt, M., Kivistik, M. (2020).Tegevuskava rakendamine jõevähi varude kasutamiseks ja kaitseks 2019. a. Keskkonnaameti tellitud, SA Keskkonnainvesteeringute Keskuse finantseeritud ja Eesti Maaülikooli teostatud projekti aruanne. Gerhard Scholtz, Anke Braband, Laura Tolley, André Reimann, Beate Mittmann, Chris Lukhaup, Frank Steuerwald & Günter Vogt (20.02.2003). "Parthenogenesis in an outsider crayfish". www.nature.com. Vaadatud 30.03.2020.{{netiviide}}: CS1 hooldus: mitu nime: autorite loend (link) EUROOPA PARLAMENDI JA NÕUKOGU MÄÄRUS (EL) nr 1143/2014, 22. oktoober 2014 Eike Vunk, Kaitrin Kaldre, Sille Ader (14. märts 2018). "Keskkonnaamet andis teadusotstarbel Eesti Maaülikoolile loa vähi võõrliikide pidamiseks". Originaali arhiivikoopia seisuga 28. märts 2018.{{netiviide}}: CS1 hooldus: mitu nime: autorite loend (link)